R. A. S. Macalister

Robert Alexander Stewart Macalister (født 8. juli 1870 i Dublin, død 26. april 1950 i Cambridge) var en irsk arkeolog.

Liv og virke
 Bakgrunn
R.A.S. Macalister stammet fra en skotsk familie. Hans far Alexander Macalister var fra 1883 professor i anatomi ved University of Cambridge.
Han studerte selv ved University of Cambridge. 

Arkeologi
Fra 1898 utførte han sammen med Frederick J. Bliss noen utgravninger i Det nære østen, blant annet ved Aseka. Fra 1900 til 1909 var han direktør  av Palestine Exploration Fund. Under hans ledelse ble det foretatt nye utgravninger i Gezer. Denne var en av de første større vitenskapelige arkeologiske utgravninger i regionen. Der oppdaget man blant annet Gezerkalenderen, en vvært tidlig paleo-hebraisk kalendarisk inskripsjon.

I 1909 ble Macalister professor i keltisk arkeologi ved University College Dublin, og dette forble han til han gikk i pensjon i 1943. Han gjennomførte mange utgravninger og feltundersøkelser. 

Fra 1924 til 1928 fungerte han som president for Royal Society of Antiquaries of Ireland og deretter til 1931 som preäsident for Royal Irish Academy. I denne rollen gikk han inn for beskyttelsen av arkeologiske funnfelt. Mange av hans forslag ble realisert i National Monuments Act av 1930. Som følge av denne loven ble National Monuments Advisory Council grunnlagt. Macalister var dets første formann. Han tilhørte også den nordirske ekvivalent av komiteen. 

Etter at han gikk i pensjon bosatte han seg hos sin søster i Cambridge.

 Verker i utvalg 
Macalister var en aktiv forfatter og drev også med interdisiplinær forskning. Han skrev flere hundre artikler og mange bøker om irsk arkeologi, europeisk arkeologi og Midtøsten-arkeologi, og publiserte dessuten om irsk epigrafikk og om Midtøstens historie og språk.

 Ecclesiastical Vestments: Their Development and History (1896) (Internet Archive)
 Studies in Irish Epigraphy (1897) (Google Books (fragmentary))
 Excavations in Palestine, 1898–1900 (1902) (with F.J. Bliss)
 The Story of the Crop-Eared Boy / The Story of the Eagle-Boy (1908) (editor/translator) (Internet Archive)
 The Memorial Slabs of Clonmacnois, King's County (1909) (Internet Archive)
 The Excavation of Gezer (1910–1912) ( Internet Archive)
 A History of Civilization in Palestine (1912) (Internet Archive (1921))
 The Philistines: Their History and Civilization (the Schweich Lecture for 1911) (Internet Archive)
 Muiredach, abbot of Monasterboice, 890–923 A. D.; his life and surroundings (1914) (Internet Archive)
 Temair Breg: a study of the remains and traditions of Tara (1919) (Internet Archive)
 A Text Book of European Archaeology (1921) (Internet Archive)
 The Latin and Irish Lives of Ciaran (1921) (editor/translator) (Internet Archive)
 Ireland in Pre-Celtic Times (1921) (Internet Archive)
 A Century of Excavation in Palestine (1925)
 Excavations on the Hill of Ophel (1926)
 The Archaeology of Ireland (1928)
 Tara, a Pagan Sanctuary of Ancient Ireland (1931)
 Ancient Ireland (1935)
 The Secret Languages of Ireland (1937)
 Lebor Gabála Érenn (1938–1941) (editor/translator) (Internet Archive: Vol. 1, Vol. 3, Vol. 4)
 Corpus Inscriptionum Insularum Celticarum (1945)

 Referanser 

 Litteratur 
 Page A. Thomas: 1984. "BA" portrait: The Success and Failure of Robert Alexander Stewart Macalister.  Biblical Archaeologist 47(1): 33–35.
 E. Estyn Evans: R. A. S. Macalister and the Archaeology of Ireland, I: Ulster Journal of Archaeology, Third Series 14 (1951) s. 2-6
 Mary Lou Brennan: Robert Alexander Stewart Macalister 1870-1950. A Bibliography of his published works, I: The Journal of the Royal Society of Antiquaries of Ireland 103 (1973) s. 167-176

 Eksterne lenker 
 Om MacAlister på internetsiden til UCD School of Archaeology 

Kategori:Arkeologer
Kategori:Personer fra Dublin
Kategori:Bibelarkeologer